Martina Hingis (2016)
**Martina Hingis** (sündinud 30. septembril 1980 Košices Tšehhoslovakkias, tänapäeval Slovakkias) on Šveitsi tennisist. 

Martina Hingis on võitnud üksikmängus viis suure slämmi turniiri, kolm korda Austraalia lahtised meistrivõistlused (1997, 1998 ja 1999) ja korra Wimbledoni (1997) ning USA lahtised meistrivõistlused (1997). Lisaks viiele üksikmängu suure slämmi turniiri võidule on Martina Hingis võitnud kaksteist suure slämmi turniiri naispaarismängus ja viis segapaarismängus. Ta on juhtinud WTA edetabelit üksikmängus 209 nädalat (aastail 1997–2001) ja naispaarismängus 61 nädalat (aastail 1998–1999 kokku 6 korral 35 nädalat ja aastal 2016). Koos India tennisisti Sania Mirzaga hoiab ta paarismängu edetabeli esikohta ka 2016. aasta juulis.

31. märtsil 1997 tõusis ta noorima mängijana WTA edetabelis maailma esinumbriks. 

2002. aasta lõpus teatas ta tipptennisest loobumisest, kuna oli hädas vigastustega. Augustis 2005 tuli ta tippsporti tagasi, kuid sügisel 2007 teatas karjääri lõpetamisest seoses positiivseks osutunud kokaiiniproovi andmisega Wimbledoni turniiril. 2013. aastal tuli ta tagasi võistlusareenile ning edu on saatnud teda peamiselt paarismängus. Tema paarilisteks on olnud Daniela Hantuchová, Sabine Lisicki, Flavia Pennetta ja alates 2015. aastast Sania Mirza, kellega koos võitis ta järjest kolm suure slämmi turniiri. Koos Leander Paesiga on ta võitnud aga kõik neli suure slämmi turniiri segapaarismängus.

Lapsepõlv ja karjääri algus
---------------------------

Martina Hingise ema Melanie Molitorová on tšehh ja isa Károly Hingis ungarlane, mõlemad vanemad olid tennisistid. Tema ema oli omal ajal Tšehhoslovakkia kümne parima tennisisti hulgas. Vanemad panid tütrele nime Martina (algselt Martina Hingisová) legendaarse Martina Navrátilová järgi. Vanemad läksid lahku, kui ta oli laps. Pärast pere lagunemist läks ta koos emaga elama Moraaviasse ja sealt edasi Šveitsi, mis sai tema uueks kodumaaks.

Hingis hakkas tennisepalle lööma juba kaheaastaselt ja nelja-aastaselt mängis ta juba oma esimest turniiri. 1993. aastal sai temast kõigi aegade noorim suure slämmi turniiri juunioride sarja võitja, kui ta võitis 12-aastaselt Prantsusmaa lahtised meistrivõistlused üksikmängus. Järgmisel aastal kordas ta oma tulemust Prantsusmaal ja võitis ka Wimbledonis. Ta oli loomulikult siis maailma parim ka juunioride edetabelis.

Karjääri kulg
-------------

Hingise elukutselise sportlase karjäär algas 1994. aasta oktoobris. Mõne kuu pärast sai temast kõigi aegade noorim suure slämmi turniiril osalev mängu võitja, kui ta esimeses voorus võitis Jolene Watanabet 6:0 7:6. Kohe sai temast rahva lemmik ja talle pandi hüüdnimi "Swiss Miss". Tema meeldiv mängustiil ja rõõmsameelne olek pani tennisepubliku kohe teda toetama ja kaasa elama. Ajakiri FHM valis ta kahel korral maailma 100 seksikama naise hulka. Mänguväljakul ei olnud noorel Hingisel nii võimsat lööki, kui oli vastastel, kuid selle korvasid tema vastupidavus, targad tagasilöögid, hea võrgumäng ja osavad löögimuudatused. 

### 1996

1996. aastal sai Martina Hingisest kõigi aegade noorim Wimbledoni võitja, kui ta võitis koos Helena Sukovága paarismängu finaali. Martina oli siis 15 aasta ja 9 kuu vanune. Samal aastal sai ta ka karjääri esimese üksikmängu võidu Filderstadtis Saksamaal ja pääses aastalõpu WTA meistrite turniiri finaali, kus kaotas maailma esimängijale Steffi Grafile viiesetises mängus.

### 1997

1997. aasta jaanuaris võitis Hingis 16 aasta ja 3 kuu vanuselt, olles jälle kõigi aegade noorim, Austraalia lahtised meistrivõistlused. Finaalis pidi Hingise paremust tunnistama Mary Pierc tulemusega 6:2, 6:2. Märtsis tõusis ta kõigi aegade noorima tennisistina maailma esinumbriks. Juulis tuli Hingisest Lottie Dodi (1887) järel noorim Wimbledoni võitja. Samal aastal võitis ta ka USA lahtised meistrivõistlused, olles finaalis parem teisest tulevikumängijast Venus Williamsist. Ainus suure slämmi turniir 1997. aastal, mis ei toonud talle edu, oli Roland Garros, kus tal tuli finaalis tunnistada horvaat Iva Majoli paremust.

### 1998

### 1999

### 2000–2002

Suure slämmi turniirivõidud
---------------------------

|  |  |  |  |
| --- | --- | --- | --- |
| **Aasta** | **Turniir** | **Vastane** | **Tulemus** |
| 1997 | Austraalia lahtised MV | Mary Pierce | 6:2, 6:2 |
| 1997 | Wimbledon | Jana Novotná | 2:6, 6:3, 6:3 |
| 1997 | USA lahtised MV | Venus Williams | 6:0, 6:4 |
| 1998 | Austraalia lahtised MV | Conchita Martínez | 6:3, 6:3 |
| 1999 | Austraalia lahtised MV | Amélie Mauresmo | 6:2, 6:3 |

Välislingid
-----------

* Martina Hingise fänniklubi
* Veebileht Hingisnews
* Martina Hingis - Étoile du tennis (*prantsuse keeles*)
* Hingis loobus tippspordist kokaiinisüüdistuste pärast (Postimees)

| * v
* r
Tennise esireketid üksikmängus |
| --- |
| ATP arvutiedetabel(kronoloogilises järjekorrasalates 23. augustist 1973) | 

* Rumeenia Ilie Năstase (40)
* Austraalia John Newcombe (8)
* Ameerika Ühendriigid Jimmy Connors (268)
* Rootsi Björn Borg (109)
* Ameerika Ühendriigid John McEnroe (170)
* TšehhoslovakkiaAmeerika Ühendriigid Ivan Lendl
* Rootsi Mats Wilander (20)
* Rootsi Stefan Edberg (72)
* Saksamaa Boris Becker (12)
* Ameerika Ühendriigid Jim Courier (58)
* Ameerika Ühendriigid Pete Sampras (286)
* Ameerika Ühendriigid Andre Agassi (101)
* Austria Thomas Muster (6)
* Tšiili Marcelo Ríos (6)
* Hispaania Carlos Moyá (2)
* Venemaa Jevgeni Kafelnikov (6)
* Austraalia Patrick Rafter (1)
* Venemaa Marat Safin (9)
* Brasiilia Gustavo Kuerten (43)
* Austraalia Lleyton Hewitt (80)
* Hispaania Juan Carlos Ferrero (8)
* Ameerika Ühendriigid Andy Roddick (13)
* Šveits Roger Federer (310)
* Hispaania Rafael Nadal (209)
* Serbia Novak Đoković (373)
* Suurbritannia Andy Murray (41)
* Venemaa Daniil Medvedev (16)
* Hispaania **Carlos Alcaraz** (29)

 |
| WTA arvutiedetabel(alates 3. novembrist 1975) | 

* Ameerika Ühendriigid Chris Evert (260)
* Austraalia Evonne Goolagong (2)
* Tšehhoslovakkia Ameerika Ühendriigid Martina Navrátilová (332)
* Ameerika Ühendriigid Tracy Austin (3)
* Saksamaa Steffi Graf (377)
* JugoslaaviaSerbia ja MontenegroAmeerika Ühendriigid Monica Seles (178)
* Hispaania Arantxa Sánchez Vicario (12)
* Šveits Martina Hingis (209)
* Ameerika Ühendriigid Lindsay Davenport (98)
* Ameerika Ühendriigid Jennifer Capriati (17)
* Ameerika Ühendriigid Venus Williams (11)
* Ameerika Ühendriigid Serena Williams (319)
* Belgia Kim Clijsters (20)
* Belgia Justine Henin (117)
* Prantsusmaa Amélie Mauresmo (39)
* Venemaa Marija Šarapova (21)
* Serbia Ana Ivanović (12)
* Serbia Jelena Janković (18)
* Venemaa Dinara Safina (26)
* Taani Caroline Wozniacki (71)
* Valgevene Viktoryja Azaranka (51)
* Saksamaa Angelique Kerber (34)
* Tšehhi Karolína Plíšková (8)
* Hispaania Garbiñe Muguruza (4)
* Rumeenia Simona Halep (64)
* Jaapan Naomi Ōsaka (25)
* Austraalia Ashleigh Barty (121)
* Poola **Iga Świątek** (68)

 |
| 
Sulgudes on esinumbriks oldud nädalate arv seisuga 17. juuli 2023. Jooksva edetabeli esinumber on paksus kirjas. |